CELEX: 32017D1851
Language: hu
Date: 2017-10-11 00:00:00
Title: A Bizottság (EU) 2017/1851 végrehajtási határozata (2017. október 11.) a 92/260/EGK határozat II. E. mellékletének az Algériából, Katarból, Kuvaitból, Marokkóból, Ománból, Tunéziából és Törökországból ideiglenesen behozott törzskönyvezett lovak esetében az afrikai lópestisre vonatkozó követelmények tekintetében, valamint a 2004/211/EK határozat I. mellékletében az élő lófélék, továbbá a lófélék spermájának, petesejtjeinek és embrióinak az Unióba való behozatalára feljogosított harmadik országok és azok részei jegyzékének az Egyesült Arab Emírségekre vonatkozó bejegyzés tekintetében való módosításáról (az értesítés a C(2017) 6775. számú dokumentummal történt) (EGT-vonatkozású szöveg. )

13.10.2017   
            
            
               HU
            
            
               Az Európai Unió Hivatalos Lapja
            
            
               L 264/20
            
         A BIZOTTSÁG (EU) 2017/1851 VÉGREHAJTÁSI HATÁROZATA
   (2017. október 11.)
   a 92/260/EGK határozat II. E. mellékletének az Algériából, Katarból, Kuvaitból, Marokkóból, Ománból, Tunéziából és Törökországból ideiglenesen behozott törzskönyvezett lovak esetében az afrikai lópestisre vonatkozó követelmények tekintetében, valamint a 2004/211/EK határozat I. mellékletében az élő lófélék, továbbá a lófélék spermájának, petesejtjeinek és embrióinak az Unióba való behozatalára feljogosított harmadik országok és azok részei jegyzékének az Egyesült Arab Emírségekre vonatkozó bejegyzés tekintetében való módosításáról
   
      
         (az értesítés a C(2017) 6775. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, 15. cikke a) pontjára, 16. cikke (2) bekezdésére, valamint 19. cikkének bevezető mondatára, illetve a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalának állategészségügyi feltételeit. Az irányelv többek között úgy rendelkezik, hogy a lófélék Unióba történő behozatala csak olyan harmadik országokból engedélyezett, amelyek legalább két éve mentesek az afrikai lópestistől.
            
         
               (2)
            
            
               A 92/260/EGK bizottsági határozat (3) meghatározza a törzskönyvezett lovak 90 napot meg nem haladó ideiglenes behozatalára vonatkozó állat-egészségügyi feltételeket és a szükséges állat-egészségügyi bizonyítványokat. E határozat II.E. melléklete meghatározza a törzskönyvezett lovaknak az E. csoportba tartozó harmadik országokból – többek között Algériából, Katarból, Kuvaitból, Marokkóból, Ománból, Tunéziából és Törökországból – történő ideiglenes behozatalára vonatkozó állat-egészségügyi bizonyítványmintát.
            
         
               (3)
            
            
               Az Állatjárványügyi hivatal (OIE) küldöttei világközgyűlésének „A tagországok lópestis-státuszának elismeréséről” szóló, 2017. május 23-i 27. határozata (4) értelmében Algéria, Katar, Kuvait, Marokkó, Omán, Tunézia és Törökország felvételre kerültek az OIE afrikai lópestistől mentes tagállamainak jegyzékébe.
            
         
               (4)
            
            
               A kivitel előtti elkülönítésre és az Unióba való ideiglenes behozatalra szánt törzskönyvezett lovak afrikai lópestis tekintetében való vizsgálatára vonatkozó követelményeket ezért ki kell igazítani a 92/260/EGK határozat II.E. mellékletében a törzskönyvezett lovak E. csoportba tartozó harmadik országokból történő ideiglenes behozatalára vonatkozó állat-egészségügyi bizonyítványmintát, figyelembe véve Algéria, Katar, Kuvait, Marokkó, Omán, Tunézia és Törökország az OIE által megállapított hivatalos, lópestistől mentes státuszát.
            
         
               (5)
            
            
               A 2004/211/EK bizottsági határozat (5) megállapítja a tagállamok által a lófélék, továbbá a lófélék spermájának, petesejtjeinek, és embrióinak Unióba való behozatalára feljogosított harmadik országok és azok részei jegyzékét.
            
         
               (6)
            
            
               Az Egyesült Arab Emírségek illetékes hatóságai kérelmezték a lófélék petesejtjeinek és embrióinak Unióba történő behozatalának engedélyezését. Benyújtottak egy tanúsítványt és egy embriógyűjtő és -előállító munkacsoport jóváhagyására vonatkozó kérdőívet.
            
         
               (7)
            
            
               A 2004/211/EK határozat 5. cikke értelmében tagállamok a lófélék petesejtjeinek és embrióinak behozatalára azokat az I. melléklet 2. és 4. oszlopában felsorolt harmadik országokat, vagy e harmadik országok részeit jogosítják fel, amelyek a törzskönyvezett lófélék vagy a tenyésztésre és termelésire szánt lófélék végleges behozatalára szintén feljogosítottak. Az Egyesült Arab Emírségek már szerepelnek a törzskönyvezett lovak ideiglenes behozatalára, valamint a törzskönyvezett lovak spermájának behozatalára jogosult országok jegyzékében.
            
         
               (8)
            
            
               Mivel az Egyesült Arab Emírségek megfelel a törzskönyvezett lovak és spermájuk behozatalára vonatkozó állat-egészségügyi feltételeknek, és az ország illetékes hatóságai kielégítő információkat biztosítottak egy embriógyűjtő és -előállító munkacsoport jóváhagyása tekintetében, a tagállamok számára engedélyezni kell a lófélék petesejtjeinek és embrióinak az említett országból való behozatalát.
            
         
               (9)
            
            
               A 92/260/EGK és a 2004/211/EK határozatot ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A HATÁROZATOT:
   1. cikk
   A 92/260/EGK határozat II.E. melléklete e határozat I. mellékletének megfelelően módosul.
   2. cikk
   A 2004/211/EK határozat I. melléklete e határozat II. mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2017. október 11-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 1992.9.14., 54. o.
   
   
      (2)  HL L 192., 2010.7.23., 1. o.
   
   
      (3)  A Bizottság 92/260/EGK határozata (1992. április 10.) a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
   
      (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2017/A27_RESO_2017_AHS.pdf
   
      (5)  A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      I. MELLÉKLET
      A 92/260/EGK határozat II.E. melléklete a következőképpen módosul:
      
                  1.
               
               
                  A III. szakasz d) pontjának első francia bekezdése helyébe a következő szöveg lép:
                  
                              „—
                           
                           
                              a feladó országban,
                              
                                          i.
                                       
                                       
                                          vagy egy elkülönítő központban (3), vagy
                                       
                                    
                                          ii.
                                       
                                       
                                          amennyiben Algériából, Katarból, Kuvaitból, Marokkóból, Ománból, Tunéziából, Törökországból (1) vagy az Egyesült Arab Emírségekből adták fel, hatósági állatorvosi felügyelet alatt álló kijelölt helyen (3)”;
                                       
                                    
                        
            
                  2.
               
               
                  A III. szakasz i. pontjának negyedik francia bekezdése ii. alpontja helyébe a következő szöveg lép:
                  
                              „ii.
                           
                           
                              egy alkalommal, a kivitelt megelőző 10 napon belül, …(5) levett vérmintán végezve negatív eredménnyel, amennyiben Algériából, Katarból, Kuvaitból, Marokkóból, Ománból, Tunéziából, Törökországból (1) vagy az Egyesült Arab Emírségekből (3) (4) adják fel;”
                           
                        
            
   
      II. MELLÉKLET
      A 2004/211/EK határozat I. mellékletében az Egyesült Arab Emirségekre vonatkozó bejegyzés helyébe a következő szöveg lép:
      
         
                     „AE
                  
                  
                     Egyesült Arab Emírségek
                  
                  
                     AE-0
                  
                  
                     Az egész ország
                  
                  
                     E
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     X
                  
                  
                     —
                  
                  
                     —
                  
                  
                     X”